ขนมปังปิ้งเมนูง่ายๆแต่ทำไมเรายังซื้อกินอยู่ ???? วันนี้มาลองร้านน่าสนใจในระแวกหอคะ ร้าน "จับนม" เป็นร้านขนมปังปิ้งสไตน์เก๋ๆที่ตอนกลางคืนจะมีดนตรีสดให้เราได้ทานไปฟังไปเพลิดเพลินดีคะ อย่ารอช้ามาดูกันเลยคะ

ที่ตั้ง :  อยู่ในซอยสุขุมวิท 105 หรือซอย ลาซาลคะ อยู่ระหว่างซอยลาซาล 44-46 ร้านจะติดถนนเลยคะ

บรรยากาศ : ร้านเป็นร้านแบบ 1 ห้องแถวไม่ติดแอร์นะคะ แต่ก็ไม่ได้ร้านมากมายในร้านมีการตกแต่งเป็นแนวย้อนยุคนิดๆมีดนตรีเปิดคลอเบาๆตลอดเวลา ตอนกลางคืนน่าจะบรรยากาศดีคะ

เมนูที่ทาน :

1. นมเผือก (25.-)

-ตัวนมมีกลิ่นเผือกอ่อนคะค่อนข้างเจือจางไปนิดคะและหวานโดดๆไม่ค่อยโดนใจเท่าไหร่แต่ก็พอทานได้คะ

2. ขนมปังปิ้ง นม-เนย (12.-)

-เมนูสุดโปรดคะที่นี่ดีนะคะปิ้งขนมปังมากรอบๆเลยคะตัวขนมปังแผ่นค่อนข้างหนาใช่ได้เลยคะ ทาเนยมาโอเคคะเยอะดีไม่งกเลย ราดนมมาแบบฉ่ำ อร่อยมากคะ 

3. ขนมปังปิ้ง เนย-สังขยา (14.-)

-อันนี้อร่อยคะชอบนะคะตัวสังขยาออกข้นหน่อยๆรสชาติโอเคไม่หวานเลี่ยนอยู่ในเกณฑ์ที่หวานกำลังพอดีเลยคะ โอเคอยู่คะ

4. ขนมปังปิ้ง มายองเนส-หมูหยอง (17.-)

-ขนมปังปิ้งกรอบราดด้วยมายองเนสแบบเยอะมากๆคะแล้วก็โรยด้วยหมูหยองที่เรียกว่าจัดเต็มกันเลยทีเดียว ส่วนตัวไม่ค่อยโดนใจกับตัวมายองเนสเท่าไหร่คะเพราะมันออกรสเปรี้ยวเกินไปถ้าเปลี่ยนเป็นพริกเผาน่าจะโอเคกว่านี้คะ

5.ขนมปังชุบไข่ น้ำผึ้ง-กล้วย (25.-)

-ขนมปังแผ่นหนาๆชุบไข่มาแบบนุ่มๆเลยคะราดด้วยน้ำผึ้งและวางด้วยกล้วยอย่างสวยงาม ตัวขนมปังนุ่มอร่อยมากคะแต่จะมีกลิ่นไข่หน่อยๆคล้ายโรตีเลยคะ ตัวขนมปังเข้ากันดีกับน้ำผึ้งคะทำให้ชูรสความอร่อยเพิ่มเข้าไปอีก ปิดท้ายด้วยกล้วยหวานๆ อร่อยมากคะเมนูนี้

ที่นี้ราคาค่อนข้างถูกมากคะและรสชาติก็ถือว่าอร่อยโอเคเลยนะคะ บางหน้าขนมปัฃก็หน้าเยอะมากคะคุ้มราคาใช่ได้ ชอบนะคะร้านนี้ใครอยู่แถวนี้ต้องลองมาโดนนะคะ ส่วนดนตรีสดทางร้านจะมีทุกวันพุธ ตั้งแต่ 20.00 นะคะ 

ปล.ยังไงนี่ก็คือความคิดเห็นส่วนตัว ผิดพลาดยังไงขออภัย ณ ที่นี้ด้วยนะคะ ????